วิกิพีเดีย:สภากาแฟ/อภิปราย/translatewiki.net

ผมได้รับข้อความเชิญชวนมาให้ช่วยกันแปลครับ 
MediaWiki core และ  Extensions used by Wikimedia - Main จะส่งผลกระทบต่อวิกิพีเดียและโครงการพี่น้องทั้งหมด การร่วมมือแปลและตรวจทานก่อนใช้งานจะลดปัญหาที่ตามมาหลังจากคำแปลถูกนำมาใช้ในวิกิพีเดียและโครงการพี่น้องโดยที่เราไม่รู้ตัวและหาทางแก้ไขกันได้ยาก 
# ข้อความนี้ได้แจ้งในหน้าประกาศของวิกิพีเดียและหน้าที่เกี่ยวข้องของโครงการพี่น้องแล้ว โดยเชื่อมโยงทุกหน้ากลับมาที่หน้าอภิปรายในสภากาแฟวิกิพีเดียภาษาไทย 
# translatewiki.net ต้องสมัครบัญชีผู้ใช้แยกไปต่างหากจากหน้าโครงการของวิกิมีเดียนะครับ แต่ว่าสุดท้ายผลของการแก้ไขจะถูกกระจายไปใช้งานทุกโครงการและมีผลต่อเว็บวิกิอื่นๆ ที่ใช้ภาษาไทยอีกด้วย 
# ลักษณะการแปลของ translatewiki.net อาจทำคนเดียวไม่ได้ ต้องมีอย่างน้อยสองคนสอบทานยืนยันกัน และอาจต้องแก้ไขกันไปมาจนกว่าจะเห็นตรงกัน (เท่าที่จำได้เป็นแบบนี้ แต่ตอนนี้ไม่ทราบ/ไม่ยืนยัน ยังหาข้อมูลไม่พบ)
# โปรดศึกษาข้อมูลเพิ่มเติมได้ที่ https://translatewiki.net/wiki/FAQ
----
ข้อความเชิญชวน
----
--Taweethaも (คุย) 07:23, 20 มกราคม 2567 (+07)
รู้สึกว่าเค้าน่าจะแนะนำให้แบ่ง message group ย่อยของ core สินะครับ — Patsagorn 🍝 09:27, 20 มกราคม 2567 (+07)
แนะนำทุกท่านที่สนใจงานแปล: ถ้าเจอศัพท์ไหนแปลก ๆ หรือที่เป็นศัพท์เฉพาะ ทั้งที่นึกคำแปลออกหรือไม่ออก รบกวนใช้ Project:Terminology gadget เพื่อบันทึกไว้ด้วยนะครับ และสามารถใช้เพื่ออภิปรายคำแปลได้ด้วย — Patsagorn 🍝 09:30, 20 มกราคม 2567 (+07)
----
สามประเด็นเพิ่มเติม แนวคิดแตกแยกไปคนละทางนะครับ แต่เป้าเพื่อความสำเร็จสมบูรณ์ในตัวงานเหมือนกัน เชิญชวนทุกคนมาช่วยกันคิด Patsagorn Y.
# มีช่องทางที่จะเข้าถึงคนที่ใช้ MediaWiki ทำเว็บของตัวเองที่อื่นเพื่อจะเชิญชวนให้เขามาช่วยกันแปลอีกหรือไม่
# ผมเข้าใจว่าผมตั้งจาก skin ของตัวเองให้ไม่ใช้ข้อความภาษาไทยสำหรับ mediawiki ได้ ตอนนี้เข้าใจว่ายังไม่ได้ตั้ง และเห็นข้อความในเมนูด้านซ้ายเป็นภาษาไทยและอังกฤษปนเปกัน  เป็นไปได้หรือไม่ว่าเราจะลงมติของชุมชนกลับไปใช้เมนูเป็นภาษาอังกฤษทั้งหมดหากการแปลยังไม่สมบูรณ์ 
# ผมไม่แน่ใจว่าตอนนี้มีการ override ข้อความที่มาจาก translatewiki.net อยู่บ้างหรือไม่ อีกทางหนึ่งที่ทำได้ (น่าจะเฉพาะ admin) ก็คือแปลแบบ override ลงไป ถือเป็นการทดลองใช้ในตัว และเมื่อเวลาผ่านไประยะหนึ่งทุกคนพอใจก็คัดลอกกลับไป translatewiki.net
--Taweethaも (คุย) 16:36, 22 มกราคม 2567 (+07)
# MediaWiki มีการเก็บข้อมูลบางส่วนของวิกิที่ใช้ตัวเอง อย่างที่ระบุตัวเองว่าภาษาไทยดูได้จาก  อาจมี Fandom ติดมาบ้างแต่ดูจากรายชื่อก็ไม่แน่ใจว่าจะติดต่ออย่างไรครับ 
# ผมค่อนข้างไม่เห็นด้วยที่ว่าถ้าไม่สมบูรณ์ก็ใช้ภาษาอังกฤษไปเลย ถ้าเจอใช้ "?uselang=qqx" เพื่อดูว่ารหัสคืออะไรแล้วไปแปลบน translatewiki น่าจะดีกว่า
# มีพอสมควรครับ แต่จะแก้ได้เฉพาะผู้ดูแลระบบอินเตอร์เฟซ (IA) ดูได้จาก  ส่วนการจะให้ IA เป็นคนแก้แล้วค่อยคัดลอกไป น่าจะลำบากไม่สะดวกเท่าแปลจาก translatewiki ตรง ๆ หรือเปล่าครับ
 — Patsagorn 🍝 17:13, 22 มกราคม 2567 (+07)
ขอบคุณสำหรับข้อมูลครับ Patsagorn Y. เป็นข้อมูลที่เป็นประโยชน์มากครับ ผมทดลองใช้ตามดูและมีความเห็นเพิ่มเติมต่อข้อมูลดังนี้
# เข้าไปตามดูแล้วส่วนใหญ่เป็น fandom.com  กลุ่มที่มีศักยภาพที่สุดน่าจะเป็น สถาบันพระปกเกล้า http://wiki.kpi.ac.th/ และไร้สาระนุกรม ส่วนช่องทางติดต่อก็คงอ่านดูเอาจากเว็บว่าเขามีวิธีการติดต่ออย่างไรแล้วจะกดตามไปให้ครับ
# รับทราบความคิดเห็นครับ ไม่แน่ใจว่าผมตั้งค่าอะไรผิดหรือไม่ แถบซ้ายของทุกหน้ามีคำภาษาอังกฤษมากกว่าไทยอยู่แล้วดังนี้ Main Page ถามคำถาม Current events Random page About ติดต่อเรา Donate มีส่วนร่วม Help เริ่มต้นเขียน Community portal Recent changes ดิสคอร์ด เป็นตัวอย่างนะครับ ในช่วงที่วิกิพีเดียภาษาไทยคึกคักกว่านี้จะไม่มีใครยอมปล่อยให้เป็นแบบนี้ได้เลย ที่ไปเคี่ยวเข๊ญกันให้บทความมีคุณภาพสอดคล้องคล้องกันตามมาตรฐานจะไม่มีความหมายอะไรเลยถ้าตัวหน้า interface ขาดความสม่ำเสมอ ซึ่งตรงนี้ชุมชนไม่ได้ทำเองแต่ต้นก็จริง แต่ก็มีคำถามว่ามูลนิธิได้แจ้งล่วงหน้าการปรับเปลี่ยนข้อความหรือเปล่า แจ้งมาแล้วเราเพิกเฉยหรือว่าเวลาน้อยเกินไปที่จะเปลี่ยนแปลงได้ทัน ฯลฯ ทดลองใช้ตามที่เสนอคือต้องแปล (mainpage) เป็นหน้าหลัก เป็นคำแรก และแก้ไขคำแปล (sitesupport) ที่แปลว่า donate เป็นบริจาค เป็นต้น เพิ่งรู้ตัวว่าใช้ vector legacy (2010)
# ตามไปดูตอนนี้มีอยู่ระหว่าง 250-500 ข้อความนะครับ ผมเข้าใจว่าข้อเสียคือการคัดลอกกลับไป translatewiki เป็นภาระซ้ำซ้อน ข้อดีของการลงมือแปลและเห็นผลทันทีคือได้เห็น feedback ของผู้ใช้และเห็นตำแหน่งที่แสดงผลในทันที หากจะแปลไปแก้ไขไปก็จะมีวงรอบการปรับปรุงที่เร้็วขึ้น ในขณะที่ translatewiki ไม่มีกำหนดระยะเวลาที่แน่นอนที่เราจะเห็นผลได้ (คนแปลอาจจะมีปัญหา Delayed gratification โดยเฉพาะหน้าใหม่ที่เพิ่งเข้ามาเรียนรู้)
--Taweethaも (คุย) 07:32, 23 มกราคม 2567 (+07)